Luigi Zuppani

**Luigi Zuppani** (født i oktober 1750 i Sedico  i Republikken Venezia, død 26. november 1841 i Belluno i kongedømmet Lombardia-Venetia i keiserdømmet Østerrike) var en italiensk katolsk biskop i årene etter Napoleonstiden.
## Liv og virke
### Bakgrunn
Zuppani ble ble medlem av jesuittordenen og studerte først i Bologna og senere i Padova, hvor han tok doktorgrad i kanonisk og sivil rett i 1774. Etter at jesuittordenen ble undertrykt, vendte Zuppi tilbake til familien på slutten av 1774. 
### Prest
Han ble ordinert til prest for bispedømmet Belluno den 17. desember 1774.

Han underviste i filosofi og retorikk i Bellunos skoler, og senere ved presteseminaret, som han også ledet i et år som rektor. I 1793 ble han medlem av katedralkapitlet. Han ble utnevnt til teologisk kannik i 1803, og etter biskopSebastiano Alcainis død samme år betrodde katedralkapitlet ham ledelsen av bispedømmet som katedralvikar mens bispedømmet var vakant. 

I 1809 ble han imidlertid avsatt av napoleonske myndigheter, anklaget for antifransk virksomhet og dømt til tre års fengsel. 

Etter at Veneto ble satt under østerriksk administrasjon i 1814, utnevnte keiseren ham på nytt til katedralvikar. På slutten av 1815 var Zuppani en av tre nominerte biskoper for Veneto, utnevnt av keiseren for første gang. Da kong Frans II (I) ønsket å slå sammen de to bispedømmene Feltre og Belluno og oppløse Belluno bispedømme våren etter, motsatte Zuppani seg dette, likeså gjorde katedralkapitlet og Belluno byadministrasjon. Et mer moderat nytt forslag (formell videreføring av de to bispedømmene med et felles bispesete, en felles katedral og kurie i Feltre, med Belluno-katedralen som en *samkatedral*) ble ytterligere modifisert i 1818 av en pavelig bulle om reorganiseringen av de venetianske kirkeprovinsene: Nå ble de to bispedømmene forent «aeque principaliter», hver med sin egen katedral (og eget kapittel), generalvikar og kurie. Biskopen skulle residere i Feltre i seks måneder og i Belluno i seks. Det var først på grunnlag av denne ordningen at Den hellige stol endelig anerkjente Zuppinis nominasjon, etter betydelig forsinkelse.

### Biskop av Belluno og Feltre
Det tok tre år før alt var tilrettelaft og godkjent av paven. Zuppini ble ordinert til biskop den 24. oktober 1819 i Venezia, i basilikaen *St. Johannes og Paulus*, ved håndspåleggelse av biskop Giovanni Pietro Martino Pellegrini, titulærbiskop av *Paleopoli in Asia* og hjelpebiskop i Udine. Medkonsekrerende var biskop Emmanuele Lodi, biskop av Udine, og biskop Giuseppe Manfrin Provedi, biskop av Chioggia.

Biskop Luigi Zupponi oppnådde fortjeneste for utdanning av unge mennesker og åpnet i 1819 et biskoppelig gymnasium i Belluno, som også fungerte som et bispedømmeseminar. I 1826 bestemte de østerrikske myndighetene at det bare kunne være ett gymnas eller seminar for dobbeltbispedømmet, nemlig det i Feltre. Det var først da Bartolomeo Alberto Cappellari, født i Belluno, ble kronet til pave Gregor XVI. 
Etter at pave Benedikt XVI ble valgt, overtalte Zupponi de østerrikske myndighetene til å gjenåpne Belluno-seminaret som et Gregorianum i 1834. 

Zuppinis bispetid var først og fremst preget av det som ble oppfattet som en nedlatende, josefinistisk-lignende innblanding fra staten i (til og med sekundære) kirkelige anliggender. Videre var deler av presteskapet i hans bispedømme – spesielt i Belluno bispedømme – mottakelige for italienske nasjonalistiske ideer.

Han døde den 26. november 1841, i en alder av 91 år.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Kardinal Carlo Rezzonico den yngre (1724-1799) *1773
* Patriark Federico Maria Giovanelli (1726-1800) *1773
* Biskop Giovanni Pietro Martino Pellegrini (1748-1830) *1786
*Biskop *Luigi Zuppani* (1750-1841) *

## Kilde, litteratur
* Luigi Zuppani» i *Österreichisches Biographisches Lexikon 1815-1950*

## Referanser